Mulasens

Mulasens (, ) ir kalns Spānijā, valsts kontinentālās daļas un Ibērijas pussalas augstākā virsotne. Ar 3479 m augstumu Mulasens ir trešā Rietumeiropas augstākā virsotne ārpus Alpiem un ar 3285 m relatīvo augstumu kalns ir trešā ievērojamākā virsotne Eiropā aiz Monblāna un Etnas.EUROPE ULTRA-PROMINENCES Kalns izvietojies Spānijas dienvidos Sjerranevadas grēdā, ietilpst Sjerranevadas nacionālā parka teritorijā.

Kalns nosaukts par godu priekšpēdējam Granādas emirāta valdniekam Abulhasanam Ali, kurš spāniski zināms kā Muley Hacén — ‘kungs Hasans’.«Muley Hacén, el rey que nombró una cumbre». El Reto Histórico | Historia, Historia del Arte, Cultura

Tiek uzskatīts, ka pirmā uzkāpšana kalnā notikusi pirms 1500. gada, bet pirmais reģistrētais kāpiens noticis 1804. gadā, kad virsotnē uzkāpa botāniķis Simons de Rohass Klemente. Mūsdienās populārs kalnu tūrisma un alpīnisma objekts; pa atsevišķām nogāzēm tajā iespējams nokļūt jāšus vai ar kalnu velosipēdu.

 Atsauces 

 Ārējās saites 

Kategorija:Spānijas kalni
Kategorija:Andalūzija